கேள்வி: ஐரிஸ் டிமென்ட் - ஆரம்ப கால வாழ்க்கை பற்றி தகவல் சொல்.
பதில்: டிமென்ட், ஆர்கன்சாசின் பராகோல்டில் பாட் டிமென்ட் மற்றும் மனைவி புளோரா மே ஆகியோரின் 14 வது மற்றும் இளைய குழந்தையாக பிறந்தார். ஐரிஸின் தாயார் நாஷ்வில் சென்று பாடும் வாழ்க்கையைத் தொடங்க வேண்டும் என்ற கனவுகளைக் கொண்டிருந்தார். திருமணம் செய்து கொள்வதற்காக அந்தத் திட்டங்களை அவர் நிறுத்தி வைத்திருந்தாலும், அவரது பாடும் குரல் அவரது இளைய மகள் ஐரிஸுக்கு ஒரு உத்வேகமாகவும் செல்வாக்காகவும் இருந்தது. டிமென்ட் ஒரு பெந்தகோஸ்து சபை இயக்கம் வீட்டில் வளர்க்கப்பட்டார். இவருக்கு மூன்று வயதாக இருந்தபோது இவரது குடும்பம் ஆர்கன்சாசிலிருந்து லாஸ் ஏஞ்சலஸ் பகுதிக்கு குடிபெயர்ந்தது. இவர் வளர்ந்து வரும் போது, நாட்டுப்புற இசை மற்றும் நற்செய்தி இசை மூலம் தனனை வெளிப்படுத்தி செல்வாக்கு பெற்றார். தனது ஐந்தாவது வயதில் "தி லிட்டில் டிமென்ட் சிஸ்டர்" இல் ஒருவராகப் பாடிய ஐரிஸ், தனது முதல் நிகழ்ச்சியின் போது பாடல் வரிகளை மறந்த ஒரு மோசமான அனுபவம் ஏற்பட்டது. இதனால் அவர் சிறிது காலம் பொது நிகழ்ச்சிகளைத் தவிர்த்தார். படிமம்:Iris_Dement_2_-_Ron_Baker_-_2007.jpg
கேள்வி: ஐரிஸ் டிமென்ட் - தனிப்பட்ட வாழ்க்கை பற்றி விளக்கவும்.
பதில்: டிமென்ட் 1991இல் எல்மர் மெக்கால் என்பவரை மணந்தார். ஆனால் திருமணம் விவாகரத்தில் முடிந்தது. இவர் பாடகர்-பாடலாசிரியர் கிரெக் பிரவுனை 2002 நவம்பர் 21 அன்று இரண்டாவதாக மணந்தார். இவர்கள் தத்தெடுக்கப்பட்ட, உருசிய மகளுடன் கிராமப்புற தென்கிழக்கு அயோவாவில் வாழ்கின்றனர்.Masters, Clay (December 27, 2014) [https://www.npr.org/2014/12/27/372765256/for-pieta-brown-music-is-a-father-daughter-dance For Pieta Brown, Music Is A Father-Daughter Dance] ''NPR Music''. Retrieved June 9, 2017.